Urve Jõgi

Maaõiguse spetsialist

Riigimetsa Majandamise Keskus 24.10.2024 nr NJ-HLD-1/513-4

[urve.jogi@rmk.ee](mailto:urve.jogi@rmk.ee)

**Ahtme metskond 36 kinnisasja koormamine**

**isikliku kasutusõigusega ning Ahtme**

**metskond 112 kinnisasja koormamine**

**isikliku kasutusõigusega ja ajutise**

**kasutusõigusega tuulutusšurfi nr 213**

**rajamiseks**

Enefit Power AS edastas 23.05.2024 kirjaga nr NJ-HLD-1/513 Riigimetsa Majandamise Keskusele (edaspidi RMK) kooskõlastamiseks Enefit Power AS poolt koostatud töö nr B.1.2.-113 „Estonia kaevanduse tuulutusšurfi nr 213 rajamise projekt“, mille lahenduse kohaselt kavandatakse Ahtme metskond 36 kinnisasjale (22901:001:0330) tuulutussurfi nr 213 juurdepääsutee (1586 m2) lõik. Ahtme metskond 112 kinnisasjale (22901:001:0298) kavandatakse 2600 m2 suurune tuulutusšurfi ehitusplats ning 1478 m2 suurune juurdepääsutee lõik. Lisaks on Ahtme metskond 112 kinnisasjale kavandatud ajutised maakasutused šurfi ehituse ajaks väljatava pinnase ajutiseks ladustamiseks (maatükid pindalaga 2099,5 m2 ja 3035,5 m2). Ahtme metskond 36 ja 112 kinnisasjade riigivara valitseja on Kliimaministeerium ning volitatud asutus RMK. Tuulutusšurf nr 213 ja selle juurdepääsutee paiknevad Eesti põlevkivimaardla Estonia kaeveväljal. Kaevandamisloa nr KMIN-054 omaja on Enefit Power AS. RMK kooskõlastas kõnealuse projekti 10.06.2024 kirjaga nr 3-1.1/2024/3490.

Projekti lahenduse kohaselt soovib Enefit Power AS seada tuulutusšurfi nr 213 juurdepääsutee rajamiseks Ahtme metskond 36 kinnisasjale isikliku kasutusõiguse pindalaga ligikaudu 1586 m² ning juurdepääsutee ja tuulutusšurfi rajamiseks Ahtme metskond 112 kinnisasjale isikliku kasutusõiguse kasutusajaga 14. aastat pindalaga ligikaudu 4078 m² (PARI ID 453426 ). Isikliku kasutusõiguse ala suurus kokku kahel kinnisasjal kokku on 5664 m². Tuulutusšurfi nr 213 ehitustööde käigus välja kaevatava pinnase ladustamiseks soovib Enefit Power AS sõlmida ajutise isikliku kasutusõiguse Ahtme metskond 112 kinnistule, ligikaudse pindala 5135 m² kasutusajaga 2. aastat (PARI ID 453400). Kasutusõigused soovime seada Enefit Power AS (registrikood nr 10579981, aadress Auvere küla, Narva-Jõesuu linn, 40107 Ida-Virumaa, e-posti aadress [info@enefitpower.ee](mailto:info@enefitpower.ee)) kasuks.

Vastavalt Enefit Power AS 15.10.2024 juhatuse otsusele edastame RMK-le taotluse Ahtme metskond 36 ja Ahtme metskond 112 kinnisasjadele eelnevalt välja toodud isikliku kasutusõiguse ning ajutise isikliku kasutusõiguse seadmise tingimuste ja tasude määramise käskkirja koostamiseks vastavalt kirjale lisatud isikliku kasutusõiguse plaanidele.

Lugupidamisega

(allkirjastatud digitaalselt)

Ave Mandre

Enefit Power AS volitatud esindaja

Lisa: Ahtme metskond 36 ja Ahtme metskond 112 kinnisasjade isikliku ja ajutise isikliku kasutusõigusega koormatavate alade plaanid